recursal/SuperWikiNEXT-32B huggingface dataset:
**করাতি** হলো এক শ্রেণীর সনাতন পেশাদার। তারা সাধারণত গাছ কেটে কাজের চাহিদা অনুযায়ী বিভিন্ন নির্মাণ কাজের জন্য কাঠ প্রস্ত্তত করেন। কাঠ চেরাই-এর ‘করাত’ থেকে করাতি নামের উৎপত্তি। করাতিরা দড়ি, কুদাল, বাটাল,বালিশ, হাতুড়ি এবং খিল জাতীয় যন্ত্রপাতি ব্যবহার করেন। তাড়াও অন্যান্য পেশাজীবীর মতো কাজের ধরন অনুযায়ী গড়ে উঠেছে। গাছকে কাঠে রূপান্তর করা এদের কাজ । কাঠ ফেড়ে প্রয়োজন অনুসারে বিভিন্ন জিনিসপত্র বা আসবাবপত্র বানানোর উপযোগী করা। কাজের উপযোগী করে কাঠ তৈরি করে থাকেন করাতিরা৷ এর পরই কাঠমিস্ত্রিরা সে কাঠ দিয়ে ঘরের কাজ, আসবাবপত্রের কাজ এবং অন্যান্য কাজ করেন। হিন্দু সস্প্রদায়ের লোকজন আগেকার দিনে এই পেশায় যুক্ত ছিলেন। করাতির কাজের ধরন ও পরিসর বিস্তৃত হওয়ায় এখন অন্যান্য ধর্ম, বর্ণ ও সংস্কৃতির লোকজনও এ পেশা গ্রহণ করছে।

করাতিদের বাংলাদেশের সর্বত্রই দেখতে পাওয়া যায়। সাধারণত যশোর, ফরিদপুর, ময়মনসিংহ, বরিশাল, খুলনা ও চট্টগ্রামে এদের সংখ্যা অধিক। বিশেষ বিশেষ মৌসুমে এদের কাজের সুযোগ ঘটে। যেসব অঞ্চলে বেশি বৃষ্টিপাত হয় সেখান থেকে কাজের সন্ধানে তারা চলে আসেন অপেক্ষাকৃত কম বৃষ্টিপাতের এলাকায়। পাহাড়ি অঞ্চলে তাদের কাজের বড় ধরনের সুযোগ ঘটে, বনাঞ্চলে ও সুন্দরবন এলাকায়। করাতিরা অধিকাংশই ম্যালেরিয়া, জন্ডিস, বসন্ত প্রভৃতি সংক্রামক রোগে আক্রান্ত হয়। কারণ কাজের ধরন ও পরিবেশের প্রভাব৷

বর্তমানে আধুনিক করাত কল কারখানার উন্নয়ন ঘটতে থাকায় করাতিদের পেশা সঙ্কুচিত হয়ে আসছে।

তথ্যসূত্র
---------

1. ↑  "করাতি - বাংলাপিডিয়া"। *bn.banglapedia.org*। সংগ্রহের তারিখ ২০২০-০২-০৮।
**এ কে এম বজলুল করিম** ছিলেন একজন বাংলাদেশী নাট্য ব্যক্তিত্ব।

জীবনের প্রথমার্ধ
----------------

করিম ২৩ মার্চ ১৯৩২ সালে ব্রিটিশ ভারতের পূর্ববঙ্গের কুমিল্লায় জন্মগ্রহণ করেন। তিনি ঢাকা বিশ্ববিদ্যালয় থেকে স্নাতকোত্তর শেষ করেন। বিশ্ববিদ্যালয়ে থাকাকালীন তিনি থিয়েটারে সক্রিয় হন এবং সংস্কৃতি সংসদ এবং ঢাকা বিশ্ববিদ্যালয় কেন্দ্রীয় ছাত্র সংসদ আয়োজিত নাটকে অভিনয় করেন। তিনি ১৯৫৫ সালে নীলদূর্পুণ, ১৯৫৬ সালে পরিহাস বিজলিপিতাম এবং ১৯৫৬ সালে কেউ কিছু বলতে পারে না চরিত্রে অভিনয় করেন।

কর্মজীবন
--------

করিম বাংলাদেশের প্রথম দিকের নাট্য আন্দোলনে গুরুত্বপূর্ণ ভূমিকা পালন করেন এবং ১৯৫৬ সালে একটি অগ্রগামী নাট্যদল ড্রামা সার্কেলের প্রতিষ্ঠাতা সদস্য ছিলেন। তিনি ১৯৬৩ সালে বিদেশে চলে যান এবং ১৯৭৩ সালে পাকিস্তান থেকে স্বাধীনতার পর বাংলাদেশে ফিরে আসেন। বাংলাদেশে ফেরার পর তিনি ড্রামা সার্কেলকে পুনরুজ্জীবিত করতে সাহায্য করেন। তিনি বেশ কিছু অবাঙালি নাটক বাংলায় অনুবাদ করে মঞ্চস্থ করেন।

মৃত্যু
------

করিম ১৯৭৭ সালে মারা যান।

তথ্যসূত্র
---------

1. ↑  "Rangamaton Solaiman Mela"। *The Daily Star* (ইংরেজি ভাষায়)। ২১ সেপ্টেম্বর ২০০৮। সংগ্রহের তারিখ ১৯ মার্চ ২০২০।
2. 1 2 3  Hayat, Anupam। "Karim, AKM Bazlul"। *Banglapedia*। সংগ্রহের তারিখ ১৯ মার্চ ২০২০।
3. ↑  Chakrabarti, Kunal; Chakrabarti, Shubhra (২০১৩)। *Historical Dictionary of the Bengalis* (ইংরেজি ভাষায়)। Scarecrow Press। পৃষ্ঠা 467। আইএসবিএন 978-0-8108-8024-5।
**কা মেইখার ঘর** হচ্ছে তিলোত্তমা মিশ্র দ্বারা রচিত এক অসমীয়া উপন্যাস। বিংশ শতকের প্রথমার্ধের শিলং শহরের বিচিত্র সামাজিক-রাজনৈতিক জীবনের পটভূমিতে উপন্যাসটি রচিত হয়েছে। কা মেইখার ঘরের অসমীয়া প্রতিশব্দ হল আইতার ঘর। স্টুডেন্টস স্টোর্স প্রকাশ করা উপন্যাসটির ২০১৩ সালে প্রথম এবং ২০১৪ সালে দ্বিতীয় সংস্করণ প্রকাশ পায়।

লেখকর পরিচয়
------------

তিলোত্তমা মিশ্র ডিব্রুগড় বিশ্ববিদ্যালয়ের ইংরাজী বিভাগের প্রাক্তন অধ্যাপক। তিনি অসমীয়া এবং ইংরাজী উভয় ভাষাতে গ্রন্থ রচনা করেছেন। তাঁর রচনা করা অসমীয়া গ্রন্থসমূহ হচ্ছে *স্বর্ণলতা* (১৯৯১), *লৌহিত্য সিন্ধু* (১৯৯৭); ইংরাজী গ্রন্থ হচ্ছে *Literature and Society in Assam : A Study of the Assamese Renaissance 1826-1926* (১৯৮৭); অনুবাদিত ইংরাজী গ্রন্থ হল *Ramnabami Natak: The Story of Ram and Nabami* (২০০৭); সম্পাদিত গ্রন্থ হল *The Oxford Anthology of Writings from North-East India, vol I and II* (২০১১)।

সমালোচনা
--------

সাহিত্য ডট অর্গের ২০১৪ সালের নভেম্বর সংখ্যায় সমুদ্র কাজল শইকীয়া লিখেছেন "প্রায় তিনটি প্রজন্মের কাহিনী নিয়ে এটি এক মহাকাব্যিক বা এপিক গুণ গ্রহণ করেছে, কিন্তু কথন ভঙ্গী যথেষ্ট খরতর। কিছু পুংখানুপুংখ ডিটেইলের ব্যবহার এবং সেগুলির ঐতিহাসিক সত্যতা সাব্যস্ত করতে পারা তথ্যাবলীও যেমন আশ্চর্য অনুভব করা, তেমনভাবে মুগ্ধ হয়ে থাকা সেগুলির সাবলীল উপন্যাসোপম অভিব্যক্তি। বোধকরি এই তথ্য এবং মানবীয় আবেদনের সুষম সামঞ্জস্য তিলোত্তমা মিশ্রর অন্যতম কৃতিত্ব।"

তথ্যসূত্র
---------

1. ↑  *মুখপত্রের চতুর্থ পৃষ্ঠা, কা মেইখার ঘর*। স্টুডেন্টস স্টোর্স। ২০১৪।
2. ↑  "কা মেইখার ঘর এবং ঘরর দার্শনিক মর্ম (সমুদ্র কাজল শইকীয়া)"। সংগ্রহের তারিখ ১ এপ্রিল ২০২০। [*স্থায়ীভাবে অকার্যকর সংযোগ*]
একজন মহিলা কাঁটায় কাপড় বুনছেন
একটি মোজা কাঁটায় বোনার বর্ণনা সম্বলিত চলমান চিত্র। দুইটি প্রধান ফাঁসের সারি দেখানো হয়েছে
: সোজা ফাঁসের সারি ও উল্টো ফাঁসের সারি
**কাঁটায় কাপড় বোনা** বলতে বোনার সুতা থেকে বস্ত্র বা কাপড় প্রস্তুত করার একটি পদ্ধতিকে বোঝায়। কাঁটায় বোনার মাধ্যমে বিভিন্ন ধরনের পরিধেয় পোশাক তৈরি করা হয়। হাত দিয়ে কাঁটায় বোনা ও যন্ত্র দিয়ে কাঁটায় বোনা উভয়ই প্রচলিত। হাত দিয়ে কাঁটায় বোনার ক্ষেত্রে দুই হাতে দুইটি বোনার কাঁটা দিয়ে সুতার ফাঁস ও ফাঁসগুলির মধ্যে সংযুক্তি সৃষ্টি করা হয়।

কাঁটায় বোনার সময় বোনার সুতা দিয়ে ফাঁসের সারি সৃষ্টি করা হয়। ফাঁসের সারি হল বোনার সুতার অনেকগুলি পাক বা ফাঁসের একটি সারি, যেগুলি হয় সমতল বা নলাকার। সাধারণত একটি বোনার কাঁটায় একই সময় অনেকগুলি *সক্রিয় পাকের সারি* বিদ্যমান থাকে। কাঁটায় বোনা কাপড় অনেকগুলি সংযুক্ত ফাঁসের সারি দিয়ে গঠিত যেখানে একটি সারি তার আগের ও পরের সাথে আন্তঃসংবদ্ধ থাকে। প্রতিটি সারি তৈরি হবার সময় প্রতিটি নতুন ফাঁসকে আগের সারির এক বা একাধিক ফাঁসের ভেতর দিয়ে টেনে নিয়ে আসা হয় এবং অগ্রবর্তী কাঁটার উপরে স্থাপন করা হয় যাতে পূর্ববর্তী সারির ফাঁসগুলি অন্য কাঁটাটি থেকে এমনভাবে টেনে নেয়া যায় যেন বুননের ফোঁড় খুলে না যায়।

বোনার সুতা (তন্তুর ধরন, বোনার সুতার ওজন, সমসত্ত্বতা ও পাকানির বিভিন্নতার কারণে), কাঁটার আকার এবং ফোঁড় বা পাকের ধরন, ইত্যাদির পার্থক্যকে কাজে লাগিয়ে বিভিন্ন ধরনের কাঁটায় বোনা কাপড় প্রস্তুত করা যায় যেগুলির রঙ, বুনট, পুরুত্ব, উত্তাপ ধরে রাখার ক্ষমতা, জলপ্রতিরোধী ক্ষমতা ও অখণ্ডতা, ইত্যাদি ভিন্ন ভিন্ন হতে পারে।

খ্রিস্টপূর্ব ১০ম শতক বা তারও আগে থেকে কাঁটায় কাপড় বোনার চল রয়েছে। কাঁটায় বোনা কাপড় দিয়ে পরিধেয় পোশাক বা গৃহস্থালি কাজে ব্যবহৃত কাপড়ের দ্রব্যই প্রস্তুত করার পাশাপাশি বিভিন্ন কারিগরি উদ্দেশ্যেও এগুলিকে কাজে লাগানো হয়। ২০শ শতাব্দীর দ্বিতীয়ার্ধে এসে শিল্পখাতে যন্ত্র দিয়ে কাঁটায় বুনন প্রযুক্তির বহুল উন্নতিসাধন হয়।

আরও দেখুন
---------

* তাঁতে কাপড় বোনা
* কুরুশ কাঁটায় কাপড় বোনা
* জমাট বয়ন
* বিনুনি বা বিঁড়ে বয়ন
**ফখরুল ইসলাম খান (এফ আই খান)** (জন্ম: ৯ ফেব্রুয়ারি, ১৯২৫- মৃত্যু: ১৩ মে, ২০০৭) বাংলাদেশের একজন সম্পাদক, সাংবাদিক, সাংস্কৃতিক সংগঠক, নাট্যকার, প্রযোজক ও পরিচালক। তিনি প্রথমে কলকাতা ও পরে ১৯৫০ সালে বরিশাল থেকে প্রকাশিত মাসিক গুলিস্তা এবং ১৯৬৬ সালে সাপ্তাহিক খাদেম সম্পাদনা করেন। এছাড়াও কলকাতা থেকে মাসিক 'ইনকিলাব' নামের পত্রিকা সাবেক প্রধানমন্ত্রী শাহ আজিজুর রহমান ও তার যুগসম্পাদনায় প্রকাশিত হত। ফখরুল ইসলাম খান বরিশালের নাট্যাঙ্গন, সাংস্কৃতিক অঙ্গন, সাহিত্য পরিষদ ,সাংবাদিকতা এবং বরিশাল প্রেস ক্লাবসহ বিভিন্ন কার্যক্রমে বিশেষ অবদান রেখেছেন। বাংলার মুসলিমদের মধ্যে তিনি ছিলেন প্রথম চিত্র প্রযোজক। ১৯৬৪ সালে তিনি **বরিশাল নাট্য নিকেতন** প্রতিষ্ঠা করেন।

জন্ম ও শিক্ষাজীবন
-----------------

ফখরুল ইসলাম খানের জন্ম ১৯২৫ সালের ৯ ফেব্রুয়ারি বরিশালে তার পিতা সমাজসেবক এবং রাজনীতিবিদ খান বাহাদুর হাশেম আলী খান যিনি ১৯৪১ সালে শেরে বাংলা একে ফজলুল হকের নেতৃত্বাধীন মন্ত্রীসভার সদস্য ছিলেন। ফখরুল ইসলাম খানের দুই বোন ও এক ভাই। তারা হলেন সামছুন্নেছা ও লুতফুন্নেছা পারুল এবং নুরুল ইসলাম খান সুলতান। তিনি প্রথমে বরিশালে এ.কে. স্কুল এবং পরে কলকাতা রিপন স্কুল ও কলেজে লেখাপড়া করেন। ফখরুল ইসলাম খান কলকাতায় বিভিন্ন ছাত্র আন্দোলনে নেতৃত্ব দিয়েছেন। রিপন স্কুল ম্যাগাজিনের সম্পাদক ছিলেন এবং সেখানে নিয়মিত লেখালেখিও করতেন।

কর্মজীবন
--------

ফখরুল ইসলাম খান সম্পাদিত গুলিস্তাঁ পত্রিকার ঈদ-শারদীয় সংখ্যার প্রচ্ছদ
ফখরুল ইসলাম খান ছিলেন একজন সাংবাদিক। এছাড়া তিনি ছিলেন চলচ্চিত্র প্রযোজক ও পরিচালক। ১৯৪৪ সালে কলকাতা আজাদ চিত্রপট থেকে তার প্রযোজনায় পুর্বাশা, কালোছায়া, হানিবাড়ি এবং জাগো হুয়া সাবেরা নামের চলচ্চিত্র মুক্তি পায়। এই চলচ্চিত্রগুলোর পরিচালক ছিলেন প্রেমেন্দ্র মিত্র এবং কালোছায়া চলচ্চিত্রের যুগ্ন পরিচালক ছিলেন ফখরুল ইসলাম খান। ১৯৪৭ সালে এই ছবি শ্রেষ্ঠ চলচ্চিত্র পুরস্কার লাভ করে। ১৯৫৬ সালে বুলবুল প্রোডাকশনের ব্যানারে হাসপাতাল সিনেমাটি মুক্তি পায়। এ সময় তিনি 'কলকাতা মোশন পিকচারস এসোসিয়েশনে'র সম্পাদক এবং 'কলকাতা লেখক সাংবাদিক' সঙ্ঘের যুগ্ন সম্পাদক নির্বাচিত হন। তার প্রযোজনায় ১৯৭২ সালে ভারতের সাথে যৌথ উদ্যোগে চলচ্চিত্র পরিচালক সুশিল মজুমদারের পরিচালনায় অনন্যা চলচ্চিত্র নির্মাণ শুরু হয়। তিনি বরিশাল সাহিত্য পরিষদের প্রতিষ্ঠাতা সম্পাদক ছিলেন। মাসিক গুলিস্তা, সাপ্তাহিক খাদেম ও ইনকিলাব এর সম্পাদক ছিলেন তিনি।

ব্যক্তিগত জীবন
--------------

ফখরুল ইসলাম খান কলকাতা সিটি করপোরেশনের মেয়র এবং ভারতীয় সংসদ সদস্য সৈয়দ বদরুদ্দোজার কন্যা সৈয়দা সাকিনা ইসলাম কে বিয়ে করেন। সৈয়দা সাকিনা ইসলাম দু বার বাংলাদেশ জাতীয় সংসদের সদস্য ছিলেন। তিনি বাংলাদেশ জাতীয় সংসদের স্পীকার প্যানেলেও সদস্য ছিলেন। কমনওয়েলথ সম্মেলন, বিশ্ব নারী সম্মেলনসহ বহু সম্মেলনে যোগ দিয়েছেন তিনি। তাদের এক পুত্র আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার।

তথ্যসূত্র
---------

1. ↑  *ফখরুল ইসলাম খান* (দ্বিতীয় সংস্করণ)। আকিব মেমোরিয়াল ফাউন্ডেশন, আমিরুল ইসলাম খান বুলবুল। ১২ মে ২০১৩। পৃষ্ঠা ২৯।
2. ↑  *হাশেম আলী খান* (দ্বিতীয় সংস্করণ)। ভাস্কর প্রকাশনী, সিরাজ উদদীন আহমেদ। ৩০ নভেম্বর ২০০৫। পৃষ্ঠা ২৭৩। আইএসবিএন 984-32-2822-7।
কবির সিং নিবন্ধের সাথে বিভ্রান্ত হবেন না।

**কবির দোহন সিং** (হিন্দি: कबीर दुहन सिंह; জন্ম: ৮ সেপ্টেম্বর ১৯৮৬) হচ্ছেন একজন ভারতীয় চলচ্চিত্র অভিনেতা, যিনি প্রধানত কন্নড়, তেলুগু ও তামিল চলচ্চিত্রে অভিনয় করে থাকেন। তেলুগু *জিল* (২০১৫) চলচ্চিত্রের মাধ্যমে আত্মপ্রকাশের পর, কবির টলিউডে নেতিবাচক চরিত্রে তার অবস্থান তৈরি করে নেন। তিনি *সরদার গব্বর সিং* চলচ্চিত্রেও অভিনয় করেছিলেন।

ব্যক্তিগত জীবন
--------------

তিনি হরিয়াণি জাট। জন্ম ও বেড়ে ওঠা হরিয়ানার ফরিদাবাদে, কবির ২০১১ সালে মুম্বই চলে আসেন এবং কর্মজীবন হিসাবে মডেলিং বেছে নেন। তিনি অনেকগুলো ফ্যাশন উইকে অংশগ্রহণ করেন এবং তার পেশার অংশ হিসাবে আন্তর্জাতিক কাজেও অংশ নিয়েছিলেন। অভিনয়ে তার প্রথম কাজ ছিলো শাইনী আহুজা অভিনীত হিন্দি চলচ্চিত্র প্রকল্পের একটি অংশ, তবে পরবর্তীকালে চলচ্চিত্রটি আর হয়নি।

কর্মজীবন
--------

জন্ম ও বেড়ে ওঠা হরিয়ানার ফরিদাবাদে, কবির ২০১১ সালে মুম্বাই চলে আসেন এবং কর্মজীবন হিসাবে মডেলিং বেঁচে নেন। তিনি অনেকগুলো ফ্যাশন সপ্তাহে অংশগ্রহণ করেন এবং তার পেশার অংশ হিসাবে আন্তর্জাতিক কাজেও অংশ নিয়েছিলেন। অভিনয়ে তাঁর প্রথম কাজ ছিলো শাইনী আহুজা অভিনীত হিন্দি চলচ্চিত্র প্রকল্পের একটি অংশ, তবে পরবর্তীকালে চলচ্চিত্রটি আর হয়নি।

তথ্যসূত্র
---------

1. ↑  "Kabir Duhan Singh age"। ২৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৯।
2. ↑  "Kabir Duhan Singh: Movies, Photos, Videos, News, Biography & Birthday | eTimes"। *timesofindia.indiatimes.com*। সংগ্রহের তারিখ ২০২০-০৫-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Kabir Singh, the new villain on the block"। *The Times of India*। সংগ্রহের তারিখ ১ নভেম্বর ২০১৫।
4. ↑  Kabir Singh to play Tamannaah’s big brother in his B’wood debut, Times of India, 11 July 2019.
5. 1 2  Y. Sunita Chowdhary। "Kabir Duhan Singh of 'Jil' fame makes bad look good"। *The Hindu*। সংগ্রহের তারিখ ১ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রুহুল আমিনের সমাধি
**বীর শ্রেষ্ঠ রুহুল আমিনের সমাধি** বাংলাদেশের খুলনা জেলার রূপসা নদীর তীরে অবস্থিত। ১৯৭১ সালের ১০ই ডিসেম্বর খুলনায় শহীদ হন মোহাম্মদ রুহুল আমিন। বাংলাদেশ স্বাধীন হবার পর মুক্তিযুদ্ধে সর্বচ্চ আত্মত্যাগের কারণে মোহাম্মদ রুহুল আমিনকে সর্বোচ্চ সামরিক খেতাব ‘বীর শ্রেষ্ঠ’ তে ভূষিত করা হয়।

বর্ণনা
------

রূপসা বাসস্ট্যান্ড থেকে বীর শ্রেষ্ঠ রুহুল আমিন সড়ক ধরে মাত্র ৫০ গজ গেলেই চোখে পড়বে মাজারটি। ১৯৭১ সালে রূপসা নদী তীরবর্তী খুলনা শিপইয়ার্ডের সামনে রুহুল আমিন শহীদ হন। তাকে বাগমারা নামক গ্রামে সমাহিত করা হয়। বর্তমানে দেড় একর জমি নিয়ে বীর শ্রেষ্ঠ রুহুল আমিন এবং বীর বিক্রম মহিবুল্লাহর সমাধি কমপ্লেক্স নির্মিত হয়েছে। ২০০৩ সালে জেলা প্রশাসনের উদ্যোগে নতুন করে সমাধিসৌধের সংস্কার করা হয়।

বীর শ্রেষ্ঠ রুহুল আমিন
----------------------

মূল নিবন্ধ: মোহাম্মদ রুহুল আমিন
মোহাম্মদ রুহুল আমিন (১৯৩৫ - ১০ ডিসেম্বর, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহিদ মুক্তিযোদ্ধা। 
তার পদবি ছিলো ইঞ্জিন আর্টিফিশার। তিনি প্রথমে ২ নং সেক্টরে যুদ্ধ করেন৷ পরবর্তীতে ১০ নম্বর নৌ সেক্টরে যুদ্ধ করেন। ভারতের দেয়া পলাশ নামক যুদ্ধতরী নিজের দেশে নিয়ে আসার সময় বিমানবাহিনীর আক্রমণের মুখে পড়লেও নৌকা ত্যাগ না করা লড়াই করেন। নৌকা ধংস হলে তিনি আহত অবস্থায় পাড়ে উঠলে রাজাকার-আলবদরদের হাতে মৃত্যুবরণ করেন। বাংলাদেশের মহান মুক্তিযুদ্ধে চরম সাহসিকতা আর অসামান্য বীরত্বের স্বীকৃতিস্বরূপ যে সাতজন বীরকে বাংলাদেশের সর্বোচ্চ সামরিক সম্মান "বীর শ্রেষ্ঠ" উপাধিতে ভূষিত করা হয় তিনি তাদের অন্যতম।

তথ্যসূত্র
---------

1. ↑  "বাংলানিউজ"। ২৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ জুন ২০১৭।
2. ↑  কাজী সাজ্জাদ আলী জহির (২০১২)। "আমিন, বীরশ্রেষ্ঠ মোহাম্মদ রুহুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**বসন্তকুমার এগ্রিকালচারাল ইনস্টিটিউট** ১৯৩৬ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৫২ সালে ইনস্টিটিউটটি বন্ধ হয়ে যায়।

ইতিহাস
------

১১ই আগস্ট ১৯২০ সালে দিঘাপতিয়ার রাজা প্রমথনাথের দ্বিতীয় পুত্র কুমার বসন্ত কুমার রায় একটি উইলের মাধ্যমে রাজশাহীতে একটি কৃষি ইনস্টিটিউট স্থাপনের উদ্দেশ্যে ২,৫০,০০০ টাকা দান করেন। বসন্ত কুমার রায় ট্রাস্ট এর তত্বাবধায়কগন এই লক্ষ্যে প্রয়োজনে অতিরিক্ত আরো এক লক্ষ টাকা দান করেন। সরকার বসন্তকুমারের এই অনুদান গ্রহণ করলেও বিভিন্ন কারণে ১৯৩৬-এর পূর্বে ইনস্টিটিউট স্থাপন সম্ভব হয়নি। দীর্ঘ ১৬ বছরের ব্যবধানে উক্ত দুই লক্ষ পঞ্চাশ হাজার টাকা প্রায় ৪ লক্ষ টাকায় উন্নীত হয়।

১২ই মে, ১৯৬৩ সালে একটি সরকারী নোটিফিকেশনের মাধ্যমে (সংযুক্ত) রাজশাহী কলেজের অধ্যক্ষের প্রশাসনের অধীনে বসন্তকুমার এগ্রিকালচারাল ইনস্টিটিউট নামে রাজশাহীতে একটি কৃষি ইনস্টিটিউট স্থাপিত হয়।

কার্যক্রম
---------

রাজশাহী কলেজের রাণী হেমন্তকুমারী হোস্টেল সংলগ্ন নাটোর রোডে অবস্থিত উক্ত হোস্টেলের রান্নাঘর ও ডাইনিং হল ভবনের সংস্কার সাধন করে শুরু হয় বসন্তকুমার এগ্রিকালচারাল ইনস্টিটিউট এর কার্যক্রম। সরকারী কৃষি ফার্মের সঙ্গে যোগাযোগ করে সেখানে ব্যবহারিক ক্লাস নেয়ার ব্যবস্থা গ্রহণ করা হয়।

১৯৩৬ সালে ভর্তি হয়েছিলো ১৬ জন ছাত্র। তার মধ্যে পাশ করেছিলো ৭জন। এই ৭ জনই পাস করে চাকরি পেয়েছিলো।

সমাপ্তি
-------

১৯৪৮ সাল পর্যন্ত প্রতিষ্ঠানটি ভাল চলছিলো। কিন্তু পাকিস্তান সৃষ্টির পর থেকেই এর ক্রমাবনতি ঘটতে থাকে এবং ১৯৪৮ থেকে-১৯৫২ পর্যন্ত এর কোন কাযর্যক্রম ছিলো না। যে দানপত্র এর মাধ্যমে বসন্তকুমার এগ্রিকালচারাল ইনস্টিটিউট এর জন্য অর্থ প্রদান করা হয়, দেশ বিভাগের পর উক্ত মূল দানপত্র উদ্ধার করা সম্ভব হয়নি। তাছাড়া যাদের প্রচেষ্টায় প্রতিষ্ঠানটি গড়ে উঠেছিলো তাদের মধ্যে অনেকেই দেশ ত্যাগ করে চলে যায়। কেও কেও মারাও যায়। এর ফলে প্রতিষ্ঠানটির অস্তিত্ব বিপন্ন হয়ে পড়ে।

১৯৫২ সালের জুন মাসে প্রতিষ্ঠানটি পুনঃ চালু রাখার জন্য সরকারের কাছে আবেদন পেশ করা হলেও তার অনুমোদন পাওয়া যায় নি। ১৯৫২ সালের শেষের দিকে সরকারী এক নির্দেশে প্রতিষ্ঠানটি সম্পূর্ণ বন্ধ হয়ে যায়।

আরও দেখুন
---------

* রাজশাহী কলেজ
* পুঠিয়া রাজবাড়ী
* বরেন্দ্র গবেষণা জাদুঘর

তথ্যসূত্র
---------

1. 1 2  *ঐতিহ্যে রাজশাহী কলেজ*। রাজশাহী: প্রফেসর ড.কে.এম জালালউদ্দীন আকবর। সেপ্টেম্বর ২০০১। পৃষ্ঠা ৩৩।
2. ↑  *পুঠিয়া রাজবংশ*। ঢাকা, বাংলাদেশ: বিমলাচরণ মৈত্রেয়। ২০১০। পৃষ্ঠা ২৩।
3. ↑  *Hundred Years of the University of Calcutta*। কলকাতা: কলকাতা বিশ্ববিদ্যালয়। সেপ্টেম্বর ১৯৫৭।
**কেনটারবারি বিশ্ববিদ্যালয়** নিউজিল্যান্ডের দ্বিতীয় প্রাচীনতম বিশ্ববিদ্যালয়।

নিউজিল্যান্ড বিশ্ববিদ্যালয় এর একটি অন্তর্ভুক্ত কলেজ হিসেবে ১৮৭৩ সালে এটি যাত্রা শুরু করে। এটির আসল ক্যাম্পাস ছিল ক্রিস্টচার্চ সেন্ট্রাল সিটিতে। কিন্তু, ১৯৬১ সালে এটি একটি বিশ্ববিদ্যালয়ের মর্যাদা লাভ করে এবং এর পুরাতন ক্যাম্পাস থেকে নতুন ক্যাম্পাসে স্থানান্তরিত হয়। ১৯৭৫ সালের ১ মে এই স্থানান্তর সম্পূর্ণ হয়। বর্তমানে বিশ্ববিদ্যালয়টি কয়েকটি অনুষদে ডিগ্রি প্রদান করে, এর মধ্যে উল্লেখযোগ্য হল মানবিক অনুষদ, ব্যবসা, শিক্ষা, চারুকলা, প্রকৌশল, আইন, সঙ্গিত, সমাজ কর্ম, বিজ্ঞান, খেলাধুলা প্রশিক্ষণ ইত্যাদি।

ক্যাম্পাস
---------

পুয়াকা-জেমস হেইটস ভবন কেনটারবারি বিশ্ববিদ্যালয়ের সবচেয়ে উঁচু ভবন
বিশ্ববিদ্যালয়ের ক্যাম্পাসের আয়তন প্রায় ৭৬ হেক্টর (১৯০ একর)। এটির মূল ক্যাম্পাস নিউজিল্যান্ডের ক্রিস্টচার্চ শহরের ইলাম শহরতলীতে অবস্থি। বিশ্ববিদ্যালয়টিতে তিনটি গ্রন্থাগার রয়েছে। এটির কেন্দ্রীয় গ্রন্থাগার অবস্থিত পুয়াকা-জেমস হেইট ভবনে।

বিশ্ববিদ্যালয়টিতে শিক্ষার্থীদের থাকার জন্য দশটি ছাত্রাবাস রয়েছে। যেখানে প্রায় ২,২৭৯ জন শিক্ষার্থী বসবাস করতে পারে। এই দশটির মধ্যে ইলাম এপার্টমেন্ট এবং ইউনিভার্সিটি হল সবচেয়ে বড়।

তথ্যসূত্র
---------

1. 1 2 3 4 5  University of Canterbury – UC Facts ওয়েব্যাক মেশিনে আর্কাইভকৃত ৭ মার্চ ২০১২ তারিখে. Retrieved on 5 June 2014.
2. ↑  "The Star 04-05-17"। *issuu*। সংগ্রহের তারিখ ১২ মে ২০১৭।
3. ↑  Halls of Residence options – Accommodation – University of Canterbury – New Zealand  ওয়েব্যাক মেশিনে আর্কাইভকৃত ১০ জুন ২০১৫ তারিখে. Canterbury.ac.nz. Retrieved on 17 August 2013.
4. ↑  "Village Locations | CLV Corporate"। *CLV Corporate* (ইংরেজি ভাষায়)। ২৩ মে ২০১৭ তারিখে মূল থেকে আর্কাইভ করা। সংগ্রহের তারিখ ১২ মে ২০১৭।
**কমপং সিয়েম জেলা** (খ্‌মের: ស្រុកកំពង់សៀម "সিয়ামের বন্দর") কম্বোডিয়ার কমপং চাম প্রদেশে অবস্থিত একটি জেলা। এই জেলাটি কমপং চাম রাজধানী শহরকে ঘিরে রয়েছে। জেলার সরকারি কেন্দ্র রাজধানী শহর কমপং চামের এমপিল লেও গ্রামে অবস্থিত। এমপিল গ্রাম শহরের কেন্দ্র থেকে ৩ কিমি পশ্চিমে অবস্থিত এবং পনম পেন থেকে সড়ক পথে ১২০ কিমি দূরে অবস্থিত। এই জেলার সীমানা শেষ হয় মেকং নদীর পশ্চিমা তীরে।

ফেব্রুয়ারি ২০০৭, যুক্তরাষ্ট্র ২৯ জন স্বেচ্ছাসেবীকে এই জেলায় পাঠায় থাকার জন্য; যা কম্বোডিয়ায় প্রথম শান্তি রক্ষা মিশন।সান ফ্রান্সিস্কো থেকে আসা স্বেচ্ছাসেবী দল নয় সপ্তাহ থেকে খ্‌মের ভাষা সম্পর্কে জানে এবং ইংরেজি শেখাতে শুরু করে।

অবস্থান
-------

কমপং সিয়েম জেলাটি কমপং চাম প্রদেশের কেন্দ্রে অবস্থিত এবং এটিকে ঘেরাও করে আছে অন্যান্য জেলা। উত্তর দিক থেকে এটির সীমানায় রয়েছে স্টুয়েং ট্রাং জেলা এবং পূর্বে রয়েছে ক্রাচ চমার ও তবং খোম জেলা। দক্ষিণে রয়েছে সাউতিন জেলা। পশ্চিমে রয়েছে কাং মিস, প্রে চোর এবং চামকার লিউ তিনটি জেলা। তাছাড়া এর ভেতর রয়েছে ছোট কমপং চাম শহর, যা প্রদেশের রাজধানী।

সরকার
-----

কমপং সিয়েম জেলার প্রশাসনিক দায়িত্ব রয়েছে হুন নুয়েংয়ের কাছে, যিনি কমপং চাম প্রদেশের প্রশাসনিক প্রধান। নিচের সারণীতে ইউনিট অনুসারে গ্রামের নাম উল্লেখ করা হয়েছে:

১. **এমপিল** - এমপিল লেও, চেয়ুং কাওক, সিয়া, স্রালাও

২. **স্রাক** - স্রাক, তামুভ

৩. **কোকোর** - কোকোর পির, চামকার সামসেভ, কোকোর মোয়ুই

৪. **হানচে** - মোন হেয়ুর, ক্রাউচ সেয়ুচ, ভিয়া তের

৫. **ক্রালা** - তুয়ল বেং, তুয়ল পোপেল, ত্রা কুয়ন, এমপিল ক্রুম

৬. **ক্রিয়েন চ্রে** - ক্রিয়েন চ্রে নং, বয়িং বাবস, এনতিক নেল, স্পিন থমেই

৭. **কোহ রোকা** - তা মিং, থমেই

৮. **ওউ সভে** - ওউ থং, খায়েল চে

৯. **রুমচেক** - রুমলেচ, থমেই

১০. **ত্রিন** - পাউন, তুয়ল চাম্বাক, তুয়ল ত্রাচ, ত্রিন

জনতাত্ত্বিক
-----------

এই জেলাটি ১৫টি ইউনিট (*খুম*) এবং ১১২টি গ্রামে (*ফুম*) বিভক্ত। ১৯৯৮সালের আদমশুমারী অনুসার, জেলাটির ১৮,৮৮৪টি ঘরে ৯৯,০৫৬ জন লোক বাস করতো। ৯৯,০০০ জনের বেশি জনসংখ্যা নিয়ে এটি হলো কমপং চাম প্রদেশের সবচেয়ে জনবহুল জেলা। কমপং সিয়েমের প্রতিটি ঘরে গড়ে ৫.২ জন লোক বাস করে যা কম্বোডিয়ার গ্রামাঞ্চল থেকে একটু বেশি। জেলাটিতে ৯২.০% মহিলা ও বাকি অংশ পুরুষ।

তথ্যসূত্র
---------

1. ↑  *কম্বোডিয়ার আদমশুমারি, ১৯৯৮: গাজেত্তের গ্রাম*. National Institute of Statistics. ফেব্রুয়ারি ২০০২. pp. ৪০–৪২.
2. ↑  *Total Road Atlas of Cambodia 2006* (3rd সংস্করণ)। Total Cambodge। ২০০৬। পৃষ্ঠা 44।
3. ↑  "U.S. Peace Corps starts first Cambodian mission"। Reuters। ফেব্রু ৫, ২০০৭। সংগ্রহের তারিখ ২০০৯-০১-৩১।
4. ↑  "Decades Later, a Peaceful Invasion of Cambodia; Volunteers With U.S. Corps Adjust to a New Life Before Deployment to Countryside as Teachers"। Washington Post। মে ৬, ২০০৭। সংগ্রহের তারিখ ২০০৯-০১-৩১।
5. ↑  "Kampong Cham Provincial Resources"। Ministry of Commerce। জানুয়ারি ৫, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০১-২৫।
6. ↑  "Kampong Cham Administration"। Royal Government of Cambodia। ২০০৯-০২-১০ তারিখে মূল থেকে আর্কাইভ করা। সংগ্রহের তারিখ ২০০৯-০১-২০।
7. ↑  *General Population Census of Cambodia, 1998: Village Gazetteer*। National Institute of Statistics। ফেব্রুয়ারি ২০০০। পৃষ্ঠা 32–73।
**কমপেক্ট পলিটেকনিক ইনস্টিটিউট** বাংলাদেশের একটি বেসরকারি পলিটেকনিক ইনস্টিটিউট, এটি বাকাশিবো এর অধীনে চার বছরের মেয়াদি ডিপ্লোমা ইঞ্জিনিয়ারিং ডিগ্রী প্রদান করে। ইনস্টিটিউট টি ২০১০ সালে প্রতিষ্ঠিত হয়েছে ফেনীতে।।

ইতিহাস
------

**কমপেক্ট পলিটেকনিক ইনস্টিটিউট** ২০১০ সালে প্রতিষ্ঠাত হয়। প্রতিষ্ঠানটি কিছু শিক্ষার্থী নিয়ে প্রতিষ্ঠানের যাত্রা শুরু করেছিলেন। যা বর্তমানে ফেনী জেলার সবচেয়ে ব্যয়বহুল বেসরকারী পলিটেকনিক ইনস্টিটিউট হিসাবে পরিচিত। যেখানে আজ হাজার হাজার শিক্ষার্থী ডিপ্লোমা কোর্স করছে।

বিভাগ সমূহ
----------

কমপেক্ট পলিটেকনিক ইন্সটিটিউটে ৫টি প্রযুক্তি ও প্রকৌশল বিভাগ রয়েছে :-

### প্রকৌশল বিভাগ

* পুরকৌশল
* কম্পিউটার বিজ্ঞান প্রকৌশল
* স্থাপত্য ও অভ্যন্তর নকশা প্রকৌশল
* ইলেক্টিক্যাল
* কম্পিউটার প্রকৌশল

বিভাগসমূহের ল্যাবরেটরি
----------------------

কমপেক্ট পলিটেকনিক ইনস্টিটিউটে ল্যাবরেটরি সমূহঃ

* সিভিল ল্যাবরেটরি
* কম্পিউটার ল্যাবরেটরি
* ফিজিক্স ল্যাবরেটরি
* কেমিস্ট্রি ল্যাবরেটরি
* ইলেকট্রনিক ল্যাবরেটরি

শিক্ষা পদ্ধতি
-------------

চার বছর মেয়াদে একটি ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলাফলের ভিত্তিতে এবং শিক্ষার্থীদের উপস্থিতির উপর ভিত্তি করে প্রতি পর্বে ৪৫% শিক্ষার্থী (ছাত্রী ১০০%) প্রাতিষ্ঠানিক ভাবে বৃত্তি পেয়ে থাকে। মেয়ে শিক্ষার্থীদের জন্য সেমিষ্টার ফী ৫০% মওকুফ করা হয়েছে। এছাড়া বিশ্ব ব্যাংক গোষ্ঠী হতেও গরীব মেধাবী ছাত্র-ছাত্রীদের বৃত্তি প্রদান করে থাকে।

অধিভুক্তি
---------

কমপেক্ট পলিটেকনিক ইনস্টিটিউট গণপ্রজাতন্ত্রী বাংলাদেশ সরকারের আধীনে বাকাশিবো কর্তৃক পরিচালিত একটি বেসরকারি কারিগরি শিক্ষাপ্রতিষ্ঠান।

সংগঠন
-----

* সিপিআই ব্লাড ব্যাংক
* কমপেক্ট র‍্যাগ ডে ফ্যামিলি

ভর্তির যোগ্যতা
--------------

* এসএসসি/সমমান উত্তীর্ণ
* এইচএসসি বিজ্ঞান

ক্যাম্পাস
---------

একাডেমী রোড(জিয়া একাডেমীর সামনে এবং শহিদ সালাম স্টেডিয়ামের পাশে), ফেনী

তথ্যসূত্র
---------

1. ↑  "Compact Polytechnic Insitute"। *cpifeni.edu.bd*।  অজানা প্যারামিটার `|সংগ্রহের-শরিফ-তারিখ=` উপেক্ষা করা হয়েছে (সাহায্য)
**কর্ণ বিনোদ শর্মা** (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য **কর্ণ শর্মা** অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।

প্রারম্ভিক জীবন
---------------

২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লীগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।

খেলোয়াড়ী জীবন
---------------

৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।

৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।

ইন্ডিয়ান প্রিমিয়ার লীগ
------------------------

আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।

তথ্যসূত্র
---------

1. 1 2  "Sanju Samson, Karn Sharma get India call-up"। *ESPN Cricinfo*। ৫ আগস্ট ২০১৪। সংগ্রহের তারিখ ১ জানুয়ারি ২০১৫।
2. ↑  "Sri Lanka tour of India, 4th ODI: India v Sri Lanka at Kolkata, Nov 13, 2014"। *ESPN Cricinfo*। সংগ্রহের তারিখ ১৩ নভেম্বর ২০১৪।

বহিঃসংযোগ
---------

* Karn Sharma - Cricinfo
* Karn Sharma's profile page on Wisden

| * দে
* স
রয়্যাল চ্যালেঞ্জার্স ব্যাঙ্গালোর  – বর্তমান দল |
| --- |
| 
* ১৩ দু প্লেসিস (অধিঃ)
* ১৮ কোহলি
* ৭৩ সিরাজ
* ৩২ ম্যাক্সওয়েল
* ৯ হর্ষল
* ২১ শাহবাজ
* ৪৯ হাসারাঙ্গা
* ১৯ কার্তিক (†)
* ৫৫ রাউত (†)
* ১১ দীপ
* ১৫ উইলি
* ৬ লোমরর
* ৩৮ হজলউড
* ৪৩ প্রভুদেসাই
* ৯৭ পাতিদার
* ১ কৌল
* ৪ ব্রেসওয়েল
* ৩৩ শর্মা
* ৮ টপলি
* ৭ পার্নেল
* অ্যালেন
* জ্যাকস
* যাদব
* মনোজ
* বৈশক
* রাজন
* অভিনাশ
* হিমানশু

* প্রধান কোচ: বাঙ্গার
* ব্যাটিং ও স্পিন বোলিং কোচ: শ্রীরাম
* ফাস্ট বোলিং কোচ: গ্রিফিথ

 |
**ডেমরা গণহত্যা** ১৯৭১ সালের ১৩ ই মে দখলদার পাকিস্তান সেনাবাহিনী পাবনা জেলার বর্তমান ফরিদপুর উপজেলার ডেমরা ইউনিয়নের অন্তর্গত গ্রামের নিরস্ত্র হিন্দু বাসিন্দাদের উপর নির্মম এই গণহত্যা চালিয়েছিল। অনুমান করা হয় যে একদিনেই ৮০০-৯০০ মানুষ মারা গিয়েছিল।  ধর্ষণ ও লুণ্ঠনও করা হয়েছিল এবং মসজিদ, মন্দির, স্কুল ও ঘরবাড়ি জ্বালিয়ে দেওয়া হয়েছিল।

পটভূমি
------

অপারেশন সার্চলাইটের অংশ হিসাবে পাকিস্তানি দখলদার সেনা যখন ঢাকা থেকে বাকি জেলাগুলির দিকে ছড়িয়ে পড়ে তখন লোকেরা তাদের বাড়িঘর ছেড়ে পালাতে শুরু করে। হিন্দুরা বাংলাদেশ ছেড়ে পালিয়ে যেতে শুরু করেছিল প্রতিবেশী দেশ ভারতে । তাদের পথে তারা ডেমরা ইউনিয়নের বাশগাড়ি নামে একটি প্রত্যন্ত গ্রামে আশ্রয় নিয়েছিল।

ঘটনাবলী
-------

স্থানীয় সহযোগীদের নেতৃত্বে পাকিস্তানি দখলদার সেনাবাহিনী বড়াল নদীর মধ্য দিয়ে ওই অঞ্চলে প্রবেশ করে এবং পরে বাঁশগাড়ি ও রূপসী গ্রাম ঘেরাও করে।  আসাদ নামে এক সহযোগী পাকিস্তানি সেনাদের বাশগাড়ি গ্রামে নিয়ে গিয়েছিলেন। রাত্রে পুরুষদের তাদের বাড়ি থেকে টেনে এনে একটি লাইনে দাঁড় করানো হয়, এবং সহযোগীদের সহায়তায় পাকিস্তানি সেনারা তাদের সামনে মহিলাদের ধর্ষণ করেছিল । এরপরেই নারী-পুরুষ উভয়কে গুলি করে হত্যা করা হয়েছিল এবং তাদের বাড়িতে আগুন দেওয়া হয়েছিল। কয়েকজন বেঁচে যাওয়া লোক পরদিন সকালে একটি গণকবরে মৃতদেহ ফেলে রেখে যায়।  বাশগাড়ি গ্রামের প্রায় ৩৫০ জন হিন্দু নিহত হয়েছিল।

তদন্ত
-----

আন্তর্জাতিক অপরাধ ট্রাইব্যুনালের ১১ সদস্যের একটি দল ২০১০ সালে ডেমরা গণহত্যার তদন্ত করেছিল। এই দলের নেতৃত্বে ছিলেন ট্রাইব্যুনালের অন্যতম প্রসিকিউটর সায়েদ রেজাউর রহমান।  তদন্তকারীরা বাশগাড়ি গ্রামে হত্যার স্থানগুলি পরিদর্শন করেছিলেন এবং যুদ্ধাপরাধের সাক্ষীদের সাক্ষাৎকার নিয়েছিলেন। তাদের তদন্তে তারা মতিউর রহমান নিজামীকে গণহত্যার মাস্টারমাইন্ডিংয়ের জন্য দোষী বলে মনে করেন। ২০১৬ সালে নিজামিকে দোষী সাব্যস্ত করা হয়েছিল এবং ফাঁসি দিয়ে মৃত্যুদণ্ড কার্যকর করা হয়েছিল।

তথ্যসূত্র
---------

1. ↑  মো. হাবিবুল্লাহ (২০১২)। "ফরিদপুর উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3 4  "Nizami the man behind Pabna mass murders"। *The Daily Star*। নভেম্বর ৭, ২০১০। এপ্রিল ১, ২০১৩ তারিখে মূল থেকে আর্কাইভ করা। সংগ্রহের তারিখ মে ২৪, ২০১২।
3. ↑  "Demra massacre day today"। *The Daily Star*। মে ১৩, ২০০৯। জুলাই ২৫, ২০১৪ তারিখে মূল থেকে আর্কাইভ করা। সংগ্রহের তারিখ মে ২৩, ২০১২।
4. ↑  Ahmed Humayun Kabir Topu (জানুয়ারি ২৮, ২০১২)। "Martyrs Without Names"। *Star Insight*। জুলাই ২৫, ২০১৪ তারিখে মূল থেকে আর্কাইভ করা। সংগ্রহের তারিখ জুলাই ১৭, ২০১৪।
5. ↑  "Nizami executed"। *Prothom Alo*। ১১ মে ২০১৬ তারিখে মূল থেকে আর্কাইভ করা। সংগ্রহের তারিখ ১০ মে ২০১৬।
**কমলাকান্ত ভট্টাচার্য্য** (ইংরেজি: Kamalakanta Bhattacharya) অসম এর একজন প্ৰসিদ্ধ কবি হিসাবে জানা যায়। তিনি ১৯২৯ সালের ৩০ মাৰ্চ যোরহাটএ অনুষ্ঠিত হওয়া অসম সাহিত্য সভার একাদশ অধিবেশনের সভাপতি ছিলেন।।

জন্ম এবং বংশ পরিচয়
-------------------

কমলাকান্ত ভট্টাচাৰ্য্য এর জন্ম হয় শোণিতপুর জিলার অন্তৰ্গত বিশ্বনাথ চারিআলির ওচরর গড়েহাগি গাঁয়ে। কেউকেউ বলে তার জন্ম ১৮৫২ সালে, কারো মতে ১৮৫৩ সালে। তিনি নিজে তার আত্মজীবনীতে লিখেছেন, "আমার জন্ম তারিখ যেহেতু হারিয়ে গেছে, এই নিমিত্তে আমার বয়স এখন ১৯২৬ ইংরেজি সাল পৰ্যন্ত কি বলব। সম্ভবতঃ ১৮৫৫ কি ৫৬ খৃষ্টাব্দে আমার জন্ম হইছিল।" তার পিতার নাম **বাণেশ্বর ভট্টাচাৰ্য্য**। বাণেশ্বর ভট্টাচাৰ্য্য পুলিশের দারোগা ছিলেন। তার পূৰ্বপুরুষদের বিষয়ে কমলাকান্ত ভট্টাচাৰ্য্যই লিখেছেন, "বলতে শুনেছেন বারভূঞারা যখন আসাম তখন সেখানে ছয় ঘর ব্ৰাহ্মণ এবং ছয় ঘর কায়স্থের মধ্যে আমার পূৰ্বপুরুষ **রবিদেব** ও ছিল। তার চার পুত্ৰ হল- চতুর, মিচির, কংসারি এবং সুনন্দ। এরপরে অনেক বছর পার হল। ঠাল-ঠেঙুলি বাড়ির অনেক ঘর ব্ৰাহ্মণ হল। কেউবা নিজ বেদ রেখে যজুৰ্বেদ নিল। গোবিন্দ নামের একজন নবদ্বীপর শান্তিপুর গ্রামে বড় বিদগ্ধ পণ্ডিত হয়ে আসে। সে বাংলাদেশে বহুদিন থাকার কারণে এবং বৈদিক শ্ৰেণীর ব্ৰাহ্মণদেরকে চক্ৰবর্তী উপাধি দেয়া হইছিল; তার নাম গোবিন্দ চক্ৰবর্তী হয়। তিনিই বিশ্বনাথ দেবালয়ের বরঠাকুর হন। অসম রাজা জয়ধ্বজ সিংহর সময়ে আমার ভট্টাচাৰ্য্য পরিবার বিশ্বনাথ এ আসেন ।"

শিক্ষা জীবন
-----------

কৰ্মজীবন
--------

মৃত্যু
------

কমলাকান্ত ভট্টাচাৰ্য্য ১৯৩৬ সালের ১৮ ডিসেম্বর গুরহাটীর নিজ বাসভবন ‘পূৰ্ণ কুটির’ এ পরলোকগমন করেন।

সাহিত্যচৰ্চা
------------

কমলাকান্ত ভট্টাচাৰ্য্য ছোট বেলা থেকেই সাহিত্য চৰ্চায় ব্ৰতী হন । ছোট বেলায় তিনি বাংলা ভাষাতে লিখতেন (সেই সময় স্কুলে বাংলা ভাষায় চলছিল)-
"নিরাশয় আশা বাড়ে বিপদে অভয়,
ভারত পারত উঠ এইতো সময় ।"
তার কবিতা গ্রন্থ ‘চিন্তানল’ প্ৰথম ১৮৯০ সালে প্ৰকাশ হয় । এই কবিতা গ্রন্থের শেষ বইটি ১৯২২ সালে প্ৰকাশ হয় । তার অন্য আরেকটি কবিতা গ্রন্থ ‘চিন্তাতরঙ্গ’ এর প্ৰথম খণ্ড ১৯৩৩ সালে প্ৰকাশ হয় । তার প্ৰকাশিত গুরুত্বপূর্ণ প্ৰবন্ধসমূহের মধ্যে আছে – আসামর উন্নতি, রত্নেশ্বর বরুয়া হাকিম, গুতিদিয়েক চিন্তার ঢৌ, ব্ৰহ্মার মুখে তন্ত্ৰর ব্যাখ্যা, তন্ত্ৰর ব্যাখ্যার পরসশিষ্ট, অষ্টবক্ৰর আত্মজীবনী ইত্যাদি । তার গ্ৰন্থ ‘কঃ পন্থা’ ১৯১৯ সালে প্ৰকাশিত হয়।

১৯২৯ সালের ৩০ মাৰ্চ যোরহাট তে অনুষ্ঠিত হওয়া অসম সাহিত্য সভার একাদশ অধিবেশনে কমলাকান্ত ভট্টাচাৰ্য্য সভাপতি ছিলেন। তিনি সভাপতির আসন থেকে বলেছিলেন "কোন জাতি কত উন্নত তার একমাত্ৰ সাক্ষী সেই জাতির সাহিত্য ।"

  "বুরঞ্জী লিখক জাতীয় গৌরব  

  কিবা চিন পাবা অসম দেশর;  

  যত কবিকুল জাতি পদ্মিফল  

  লভিলে জনম ফলে কি পাপর ।  

  হায়! হায়! হায়! বুকু ফাটি যায়  

  যি জুয়ে পুরছে হৃদয় সদায় ।  

  উহ! পাহরণি কোনে বা দেখাব  

  গিলিলি বহুতো অসম গৌরব,  

  কোনে উলিয়াব কোনে বা দেখাব  

  জন্মিছেনে এনে মহা অনুভব ?  

  ঠিক অসমীয়া মানুহ নহয়   

  অসম শ্মশান নোহে কোনে কয় ?"  

  ... ...... ......   

  "ই অসভ্য দেশ মনুষ্যত্ব লেশ  

  নাই একেবারে ভারত মাজে,  

  উলংগ দেশর কাম কি ধোবার  

  নোশোভে লোকক কাপোর সাজে ।"

তথ্য সূত্র
----------

1. ↑  ১৯১৭ চনৰ পৰা অসম সাহিত্য সভাৰ সভাপতিসকলৰ তালিকা  ওয়েব্যাক মেশিনে আর্কাইভকৃত ২৯ জানুয়ারি ২০১৩ তারিখে অসম সাহিত্য সভাৰ ৱেবছাইট, আহৰণ: ১৮ নৱেম্বৰ, ২০১২।
2. ↑  কমলাকান্ত ভট্টাচাৰ্য্যৰ আত্মজীৱনী
**তানভীর হাসান** একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, ইন্ডিপেন্ডেন্ট বিশ্ববিদ্যালয়, বাংলাদেশের (আইইউবি) বর্তমান উপাচার্য।

শিক্ষাজীবন
----------

তানভীর মির্জাপুর ক্যাডেট কলেজ থেকে ১৯৭৯ সালে মাধ্যমিক এবং ১৯৮১ সালে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে ১৯৮৬ সালে ফিন্যান্সে স্নাতক এবং যুক্তরাষ্ট্রের বেইলর বিশ্ববিদ্যালয় থেকে ১৯৮৯ সালে এমবিএ ডিগ্রি লাভ করেন। তিনি যুক্তরাষ্ট্রের টেক্সাসে অবস্থিত হিউস্টন বিশ্ববিদ্যালয় থেকে ১৯৯৩ সালে ফিন্যান্সের ওপর পিএইচডি ডিগ্রি অর্জন করেন।

তানভীর হাসান একজন সার্টিফাইড ফ্রড একজামিনার (সিএফই) এবং মাস্টার অ্যানালিস্ট ইন ফিন্যান্সিয়াল ফরেনসিক (এমএএফই) সনদধারী। এছাড়া তিনি যুক্তরাষ্ট্রের হার্ভার্ড বিশ্ববিদ্যালয় থেকে ম্যানেজমেন্ট ডেভেলপমেন্ট প্রোগ্রাম (এমডিপি) সম্পন্ন করেছেন।

কর্মজীবন
--------

হাসান যুক্তরাষ্ট্রের রুজভেল্ট বিশ্ববিদ্যালয়ের ফিন্যান্স বিভাগের রলফ এ ওয়েইল অধ্যাপক হিসেবে দায়িত্ব পালন করেন। তিনি বিশ্ববিদ্যালয়টির সহযোগী প্রাধ্যক্ষ (পরিকল্পনা ও বাজেট) এবং এমবিএ প্রোগ্রামের সহযোগী ডিন ও পরিচালক ছিলেন। বিশ্ববিদ্যালয়টিতে একাধিক প্রোগ্রাম চালু ও পাঠ্যক্রম উন্নয়নে তার অবদান রয়েছে। এছাড়া তিনি রুজভেল্ট বিশ্ববিদ্যালয়ের কলেজ অব বিজনেসের ফিন্যান্স অনার্স প্রোগ্রামের প্রতিষ্ঠাতা নির্বাহী পরিচালক হিসেবে দায়িত্ব পালন।

তানভীর হাসান ২০২১ সালের ২৩ ফেব্রুয়ারি চার বছরের জন্য ঢাকায় অবস্থিত বেসরকারি বিশ্ববিদ্যালয়, ইন্ডিপেন্ডেন্ট বিশ্ববিদ্যালয়, বাংলাদেশের (আইইউবি) উপাচার্যের দায়িত্বভার গ্রহণ করেন।

প্রকাশনা
--------

তানভীর হাসান ব্যবসা ও অর্থনীতি বিষয়ক জার্নালে ৪০টিরও অধিক নিবন্ধ প্রকাশ করেছেন।

তথ্যসূত্র
---------

1. ↑  "উপাচার্য হিসাবে আইইউবিতে যোগ দিচ্ছেন অধ্যাপক তানভীর হাসান"। *যুগান্তর*। ২২ ফেব্রুয়ারি ২০২১। সংগ্রহের তারিখ ২৭ আগস্ট ২০২১।
2. ↑  "আইইউবির নতুন উপাচার্য হলেন অধ্যাপক তানভীর হাসান"। *কালের কণ্ঠ*। ২৩ ফেব্রুয়ারি ২০২১। সংগ্রহের তারিখ ২৭ আগস্ট ২০২১।
3. ↑  "আইইউবির নতুন উপাচার্য তানভীর হাসান"। *প্রথম আলো*। ২৩ ফেব্রুয়ারি ২০২১। সংগ্রহের তারিখ ২৭ আগস্ট ২০২১।
4. ↑  "আইইউবি'র নতুন উপাচার্য অধ্যাপক তানভীর হাসান"। *বিডিনিউজ টোয়েন্টিফোর ডটকম*। ২২ ফেব্রুয়ারি ২০২১। ২৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০২১।
ব্রাহ্মণ ছেলের কর্ণভেদ (দুই কান ছিদ্র করা)
**কর্ণবেধ** (সংস্কৃত: कर्णवेध) হল হিন্দুধর্মের ষোড়শ সংস্কার এর মধ্যে নবম সংস্কার। এটি কান ছিদ্র করার অনুষ্ঠান যা সাধারণত জীবনের প্রথম থেকে পঞ্চম বছরের মধ্যে সম্পাদিত হয়। এটি পরবর্তী বছরগুলিতেও সঞ্চালিত হতে পারে।

বিবরণ
-----

ব্রাহ্মণগণ, বিশেষ করে যারা বেদ অধ্যয়ন করে, তারা তাদের জীবদ্দশায় কর্ণভেদ এবং অন্যান্য সংস্কারের মধ্য দিয়ে যায়। বেদের ব্রাহ্মণ অংশে সংস্কারের উল্লেখ আছে। কিছু পণ্ডিত পরামর্শ দেন যে, কর্ণভেদের কর্মক্ষমতা উপনয়ন এবং অন্যান্য ধর্মানুষ্ঠানের মতোই গুরুত্বপূর্ণ হিসাবে বিবেচনা করা উচিত কারণ প্রতিটি সংস্কারের নিজস্ব প্রতীকী আধ্যাত্মিক মূল্য রয়েছে।

যদিও পুরুষ ও মহিলাদের জন্য সমানভাবে সুপারিশ করা হয়, আধুনিক সময়ে, কর্ণবেধ পুরুষদের মধ্যে অস্বাভাবিক অভ্যাস হয়ে উঠেছে বা অপ্রচলিত হয়ে পড়ছে।

কর্ণবেধকে প্রতীকী আধ্যাত্মিক তাৎপর্য সহ উত্তরণের বৈদিক আচার হিসেবে বিবেচনা করা হয়। কেউ কেউ বিশ্বাস করেন যে, এটি পবিত্র শব্দ প্রাপ্তির জন্য ভিতরের কান খোলার উদ্দেশ্যে। একাগ্রতার সাথে পবিত্র ধ্বনি শ্রবণ করা মেধাবী বলে বিবেচিত হয় কারণ এটি মনকে পরিষ্কার করে এবং আত্মাকে লালন করে।

কিছু মধ্যযুগীয় সময়কালে, "কর্ণবেধ" ধর্মীয় পোশাকের সাথে যুক্ত হয়ে পড়ে এবং এর কার্যকারিতা এমনভাবে বাধ্যতামূলক হয়ে ওঠে যে এর কার্যকারিতা কিছু সম্প্রদায়ের মধ্যে পাপ হিসাবে বিবেচিত হয়।

তথ্যসূত্র
---------

1. ↑  Pandey, R.B. (1962, reprint 2003). *The Hindu Sacraments (Saṁskāra)* in S. Radhakrishnan (ed.) *The Cultural Heritage of India*, Vol.II, Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১
2. ↑  Pandey, R.B. "The Hindu Sacraments (Sanskāra)" in S. Radhakrishnan (ed.) *The Cultural Heritage of India*, vol.II, (1962, reprint 2003). Kolkata:The Ramakrishna Mission Institute of Culture, আইএসবিএন ৮১-৮৫৮৪৩-০৩-১, p.402
3. 1 2 3 4  Karnavedha, en.bharatpedia.org
**কমা** ( , ) একটি বিরামচিহ্ন, যা বিভিন্ন ভাষায় বিভিন্ন পাঠে দেখা যায়। এটির অনেক মুদ্রাক্ষর-ছাঁদ একটি অ্যাপোস্ট্রোফ বা একক সমাপ্তি উদ্ধৃতি চিহ্ন (' ) এর মতো একই আকৃতি রয়েছে, তবে পাঠ্যের লাইনে এর বিভিন্ন আকৃতি হয়ে থাকে। কমা অনেক প্রসঙ্গে এবং ভাষায় ব্যবহৃত হয়। প্রধানত তিনটি বা ততোধিক আইটেম তালিকাভুক্ত হলে বা একটি বাক্যের মতো অংশগুলিকে আলাদা করতে এবং তালিকায় থাকা আইটেমগুলিকে আলাদা করতে এটি ব্যবহৃত হয়। 

*কমা* শব্দটি এসেছে গ্রীক (κόμμα) থেকে, যার অর্থ মূলত একটি কাট-অফ টুকরা এবং বিশেষত ব্যাকরণে একটি সংক্ষিপ্ত ধারা।  কমা-আকৃতির চিহ্ন বিভিন্ন লেখার পদ্ধতিতে ডায়াক্রিটিক হিসাবে ব্যবহৃত হয় এবং সেডিলা থেকে আলাদা বলে বিবেচিত হয়। বাইজেন্টাইন ও প্রাচীন গ্রীকের আধুনিক কপিগুলিতে রুক্ষ ও মসৃণ শ্বাস ( ἁ, ἀ ) চিঠির উপরে প্রদর্শিত হবে। লাটভিয়ান, রোমানিয়ান ও লিভোনিয়ান ভাষায় কমা ডায়াক্রিটিক অক্ষরের নীচে প্রদর্শিত হয়: যেমন ș।

তথ্যসূত্র
---------

1. ↑  "comma"অর্থের বিনিময়ে সদস্যতা প্রয়োজন। *অক্সফোর্ড ইংলিশ ডিকশনারি* (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)
জার্মানির তৈরি মাউজার পিস্তলের ছবি। বিপ্লবীরা চারটি মাউজার ব্যবহার করেছিল
**কাকোরি বিপ্লব** বা **কাকোরি ষড়যন্ত্র** বা **কাকোরি ট্রেন ডাকাতি** (ইংরেজি: **Kakori Revolution** বা  **Kakori Conspiracy** বা **Kakori train robbery** বা **Kakori Case**), হচ্ছে একটি ট্রেন ডাকাতি যেটি লক্ষ্ণৌ-এর আলমনগর এবং কাকোরির মাঝে ১৯২৫ সালের ৯ আগস্ট সংঘটিত হয়েছিল। এই ঘটনাটি ভারতীয় স্বাধীনতা আন্দোলনের সময় ব্রিটিশ রাজের বিরুদ্ধে অনুশীলন সমিতির বিপ্লবীরা হিন্দুস্তান রিপাবলিকান আর্মির সহায়তায় ঘটিয়েছিলেন।

ঘটনার শুরু
----------

অনুশীলন সমিতির বিপ্লবীরা বুঝেছিলেন যে অহিংসার নরম কথার মাধ্যমে ভারতের স্বাধীনতা আসবে না এবং তাই তারা ভারতে বসবাসকারী ব্রিটিশদের ভেতরে ভীতির সঞ্চারের জন্য বোমা, রিভলভার এবং অন্যান্য অস্ত্রশস্ত্র ব্যবহার করতে চাইলেন। যদিও ব্রিটিশ রাজ অনেক বড় এবং খুব অল্প কয়েকজন ভারতে রাজনৈতিক বিভক্তি এবং প্রশিক্ষণবিহীন সেনাবাহিনীর জন্য ভারত জয় করেছিলো। কংগ্রেসের তথাকথিত নেতাদের দ্বারা অসহযোগ আন্দোলনের প্রত্যাহার সারা দেশের বিপ্লবীদেরকে ঐক্যবদ্ধ করেছিলো। কিন্তু নতুন শুরু হওয়া বিপ্লবী আন্দোলনের প্রয়োজন থেকেই অর্থের দরকার ছিলো। একদিন শাহজাহানপুর থেকে লখনৌতে ট্রেন ভ্রমণের সময় পণ্ডিত রামপ্রসাদ বিসমিল খেয়াল করলেন যে প্রত্যেক স্টেশন মাস্টার তার কেবিনে গার্ডের মাধ্যমে টাকার ব্যাগ আনছেন। সেই টাকার ব্যাগটি লখনৌ জংশনের সুপারেন্টেন্ডেন্টের কাছে হস্তান্তর করা হয়। বিসমিল সিদ্ধান্ত নিলেন সরকারি অর্থ লুট করার এবং সেই টাকা সেই সরকারের বিরুদ্ধে ব্যবহার করার যারা প্রতিনিয়ত ভারতকে ৩০০ বছরের অধিককাল ধরে লুট করছে। এটির মাধ্যমে শুরু হলও কাকোরী ট্রেন ডাকাতি।

তাদের কার্যক্রম চালানো এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন। ৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারানসি থেকে রাজেন্দ্র লাহিড়ী, বাংলা থেকে শচীন্দ্রনাথ বক্সী , উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।

মামলার রায়ে সাজা
-----------------

১৯২৬ সানে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলায় পণ্ডিত রামপ্রসাদ বিসমিল, রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসি হয়। শচীন্দ্রনাথ সান্যালের যাবজ্জীবন দ্বীপান্তর হয়। মন্মথ গুপ্তের ১৩ বছর এবং যোগেশচন্দ্র চট্টোপাধ্যায়, গোবিন্দচরণ কর, শচীন্দ্রনাথ বক্সী, মুকিন্দীলাল, রাজকুমার সিং, রামকৃষ্ণ ক্ষেত্রীর ১০ বছর সাজা হয়। এছাড়াও বিষ্ণু শরণ দুব্লিশ, সুরেশচন্দ্র ভট্টাচার্যের ৭ বছর, ভূপেন্দ্রনাথ সান্যাল, রাম দুলারী ত্রিবেদী, প্রেমকিষণ খান্না, বনোয়ারী লাল এবং পরমেশ কুমারের পাঁচ বছরের জেল হয়। এঁরা সকলেই এই অনুশীলন সমিতির সভ্য ছিলেন।

তথ্যসূত্র
---------

1. ↑  ত্রৈলোক্যনাথ চক্রবর্তী, *জেলে ত্রিশ বছর*, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৪।

অতিরিক্ত পাঠ
------------

* Gupta, Amit Kumar (সেপ্টে–অক্টো ১৯৯৭)। "Defying Death: Nationalist Revolutionism in India, 1897–1938"। *Social Scientist*। **25** (9/10): 3–27। জেস্টোর 3517678।  (সদস্যতা প্রয়োজনীয়)
**আল ফাইহা ফুটবল ক্লাব** (আরবি: نادي الفيحاء السعودي, ইংরেজি: Al-Fayha FC; সাধারণত **আল ফাইহা এফসি** এবং সংক্ষেপে **আল ফাইহা** নামে পরিচিত) হচ্ছে আল মাজমাআহ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৫৩ সালে প্রতিষ্ঠিত হয়েছে। ৭,০০০ ধারণক্ষমতাবিশিষ্ট আল মাজমাআহ স্পোর্টস সিটিতে *আল বুর্তাকালি* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় ভুক রাশোভিচ এবং সভাপতির দায়িত্ব পালন করছেন আব্দুল্লাহ আবানমি। বর্তমানে সৌদি রক্ষণভাগের খেলোয়াড় সামি আল খৈবরি এই ক্লাবের অধিনায়কের দায়িত্ব পালন করছেন।

আল ফায়হার রং কমলা এবং নীল, তাই ডাকনাম "আল-বুরতুকালি।" আল-ফায়হা ২০১৩-১৪ মৌসুমে একবার সৌদি দ্বিতীয় বিভাগ জিতেছে এবং ২০০৩-০৪ সালে একবার রানার্স-আপ হয়েছে। ২৯ এপ্রিল ২০১৭-এ, আল-ফেইহা প্রো লিগে তাদের প্রথম পদোন্নতি জিতেছে, ৫ মে ২০১৭-এ তাদের প্রথম প্রথম প্রথম বিভাগের শিরোপা জিতেছে। তারা ২০২২ সালে প্রথমবারের মতো কিং কাপ জিতেছিল

ঘরোয়া ফুটবলে, আল ফাইহা এপর্যন্ত ৪টি শিরোপা জয়লাভ করেছে; যার মধ্যে একটি সৌদি প্রথম বিভাগ লিগ এবং একটি কিং কাপ শিরোপা রয়েছে। সামি আল খৈবরি, মুহাম্মদ আল বাকাউই, আহমদ বামসাউদ, রনি ফের্নান্দেস এবং দানিলো আস্প্রিয়ার মতো খেলোয়াড়গণ আল ফাইহার জার্সি গায়ে মাঠ কাঁপিয়েছেন।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।
2. ↑
3. ↑
4. ↑
5. ↑  "সংরক্ষণাগারভুক্ত অনুলিপি"। ২৮ মে ২০২৩ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০২৩।
6. ↑  "رسالة - نادي الفيحاء السعودي"। *www.alfiha.com*। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২৩। "رسالة - نادي الفيحاء السعودي"  ওয়েব্যাক মেশিনে আর্কাইভকৃত ২৭ মার্চ ২০১৯ তারিখে. *www.alfiha.com*.

বহিঃসংযোগ
---------


উইকিমিডিয়া কমন্সে **আল ফাইহা ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইংরেজি)
* টুইটারে আল ফাইহা ফুটবল ক্লাব

টেমপ্লেট:সৌদি পেশাদার লিগ
ভারতের কর্ণাটকের উত্তর কন্নড় জেলার ইয়েল্লাপুর তালুকের এক সিদ্দি মেয়ে।
**কর্ণাটকের সিদ্দি অধিবাসী** (কন্নড়: ಕರ್ನಾಟಕದ ಸಿದ್ಧಿಗಳು) (এছাড়াও বানান **সিদ্ধি**) হল ভারতে বসবাসকারী একটি জাতিগোষ্ঠী। সদস্যরা দক্ষিণ-পূর্ব আফ্রিকার বান্টু জনগোষ্ঠীর বংশধর যাদেরকে পর্তুগিজ বণিক এবং আরব ব্যবসায়ীরা দাস হিসেবে ভারতীয় উপমহাদেশে নিয়ে এসেছিলেন। সমগ্র ভারত জুড়ে ৫০,০০০ এর মতো বলিষ্ঠ সিদ্দি জনসংখ্যা রয়েছে, যার মধ্যে এক তৃতীয়াংশেরও বেশি কর্ণাটকে বাস করে। কর্ণাটকে, তারা উত্তর কন্নড়ের ইয়েল্লাপুর, হালিয়াল, আনকোলা, জোইদা, মুন্ডগোড ও সিরসি তালুক ও বেলগাঁওর খানাপুর এবং ধারওয়াদ জেলার কালঘাটগিতে কেন্দ্রীভূত। সিদ্দি সম্প্রদায়ের অনেক সদস্য স্বাধীনতার পর পাকিস্তানে চলে গেছে এবং করাচি ও সিন্ধুতে বসতি স্থাপন করেছে। সম্প্রতি, *এমটিভি সাউন্ড ট্রিপিন'-*এর স্নেহা খানওয়ালকারের সাউন্ডট্র্যাক 'ইরে'-এর মাধ্যমে তারা আলোচনায় এসেছেন।

ব্যুৎপত্তি
----------

*সিদ্দি* নামের উৎপত্তি নিয়ে বিভিন্ন অনুমান রয়েছে। একটি তত্ত্ব হল যে, শব্দটি উত্তর আফ্রিকায় সম্মানের একটি শব্দ ছিল, আধুনিক ভারত ও পাকিস্তানের *সাহেব* শব্দের অনুরূপ। দ্বিতীয় তত্ত্ব হল যে, *সিদ্দি* শব্দটি আরব নৌবাহিনীর অধিনায়কদের দ্বারা জন্মানো উপাধি থেকে উদ্ভূত হয়েছে যেটি প্রথম সিদ্দি বসতি স্থাপনকারীদের ভারতে নিয়ে এসেছিল। এই অধিনায়করা *সাইয়্যেদ* নামে পরিচিত ছিলেন। ইংল্যান্ড থেকে দক্ষিণ ভারত ও সিলনে যাত্রা করা জাহাজ *এসএস নেপালে* উইলিয়ামের লেখা একটি চিঠির বিবরণের পরে এই শব্দটির অর্থ পাওয়া গেছে বলে মনে হয়। চিঠিতে তিনি জাহাজের ক্রুদের "সাত ইংরেজ কোয়ার্টার মাস্টার ও ৪৩ জন লাস্কার নাবিক, ছয়জন ইংরেজ প্রকৌশলী, পঁয়ত্রিশ জন পুরুষ (মুসলিম) এবং কয়লা স্থানান্তরের জন্য পনের জন সিডিমেন বা নিগ্রোদের সমন্বয়ে গঠিত।" বলে বর্ণনা করেছেন।

একইভাবে, সিদ্দিদের জন্য আরেকটি শব্দ *হাবশি* (আবিসিনিয়ার আরবি পরিভাষা *আল-হাবশ* থেকে এসেছে), ইথিওপিয়ান/আবিসিনিয়ান জাহাজের অধিনায়কদের সাধারণ নাম থেকে উদ্ভূত বলে মনে করা হয় যারা প্রথম উপমহাদেশে সিদ্দি ক্রীতদাসদের সরবরাহ করেছিল। শব্দটি শেষ পর্যন্ত অন্যান্য আফ্রিকানদের ক্ষেত্রে প্রযোজ্য হয়েছিল ও শুধুমাত্র মুক্তিপ্রাপ্ত সিদ্দিদের ক্ষেত্রেই নয়। সময়ের সাথে সাথে, এটি তাদের বংশধরদেরও উল্লেখ করার জন্য ব্যবহার করা হয়েছিল। এটি কখনও কখনও "হাফসি" উচ্চারিত হয় ও এটি একটি অপমান হিসাবে বিবেচিত হয়।

তথ্যসূত্র
---------

1. ↑  Shah, Anish M. (১৫ জুলাই ২০১১)। "Indian Siddis: African Descendants with Indian Admixture": 154–161। ডিওআই:10.1016/j.ajhg.2011.05.030। পিএমআইডি 21741027। পিএমসি 3135801 অবাধে প্রবেশযোগ্য।
2. ↑  Sadiq Ali, Shanti. 1996. The African dispersal in the Deccan: from medieval to modern times. New Delhi: Orient Longman.
3. ↑  Vijay Prashad, *Everybody Was Kung Fu Fighting: Afro-Asian Connections and the Myth of Cultural Purity*, (Beacon Press: 2002), p.8
**কাজী সাজ্জাদ হোসেন** (জন্ম: ১৯৬৮) খুলনা প্রকৌশল ও প্রযুক্তি বিশ্ববিদ্যালয়ের ৪র্থ উপাচার্য। বিশ্ববিদ্যালয়ের আচার্য ও বাংলাদেশের রাষ্ট্রপতি আবদুল হামিদ কাজী সাজ্জাদ হোসেনকে খুলনা প্রকৌশল ও প্রযুক্তি বিশ্ববিদ্যালয় ৪র্থ উপাচার্য হিসেবে নিয়োগ দেন। উপাচার্য হিসেবে নিয়োগের পূর্বে তিনি এই বিশ্ববিদ্যালয়ের পুরকৌশল বিভাগের অধ্যাপক হিসেবে নিয়োজিত ছিলেন।

প্রারম্ভিক জীবন
---------------

কাজী সাজ্জাদ হোসেন ১৯৬৮ সালে তৎকালীন পূর্ব পাকিস্তানের (বর্তমান বাংলাদেশ) নড়াইলের অন্তর্গত লোহাগড়া উপজেলার লাহুড়িয়া (ডহরপাড়া) গ্রামে জন্মগ্রহণ করেন। তার পিতা কাজী মুফাজ্জেল হোসেন ছিলেন শিক্ষক, আর মাতার নাম লুৎফ-ই-জাহান। ভাই-বোনদের মধ্যে সাজ্জাদই ছিলেন সবার বড়।

শিক্ষাজীবন
----------

লাহুড়িয়া হাফিজ আব্দুল করিম একাডেমি, নড়াইল থেকে যশোর বোর্ডের অধীনে ১৯৮৩ সালে এসএসসি এবং নড়াইলের সরকারি ভিক্টোরিয়া কলেজ থেকে ১৯৮৫ সাল এইচএসসি পাশ করেন। ১৯৯০ সালে কুয়েট থেকে পুরকৌশলে বিএসসি (ইঞ্জিনিয়ারিং) এবং ২০০১ সালে জাপানের সাগা ইউনিভার্সিটি থেকে এমএসসি (ইঞ্জিনিয়ারিং) শেষ করেন। ২০০৭ সালে মালেয়শিয়ার ইউনিভার্সিটি সায়েন্স মালয়েশিয়া থেকে পিএইচডি শেষ করেন। পিএইচডি কালে তিনি ট্রাফিক ইঞ্জিনিয়ারিং নিয়ে উচ্চতর গবেষণা করেন।

কর্মজীবন
--------

১৯৯০ সালে সাজ্জাদ হোসেন তৎকালীন খুলনা বিআইটি (বর্তমানে কুয়েট) থেকে প্রথম শ্রেণিতে প্রথম স্থান অধিকার করে স্নাতক সম্পন্ন করেন এবং পরের বছর সে প্রতিষ্ঠানেই প্রভাষক হিসেবে যোগ দেন। পরবর্তীতে ১৯৯৮ সালে সহকারি অধ্যাপক, ২০০৭ সালে সহযোগী অধ্যাপক এবং ২০০৮ সালে অধ্যাপক পদে পদোন্নতি পান। তিনি বিভিন্ন মেয়াদে বিশ্ববিদ্যালয়টির পুরকৌশল বিভাগ এবং নগর ও অঞ্চল পরিকল্পনা বিভাগের প্রধান হিসেবে দায়িত্ব পালন করেন। ২০১৮ থেকে ২০২২ সাল পর্যন্ত তিনি বিশ্ববিদ্যালয়টির উপাচার্য হিসেবে দায়িত্ব পালন করেন।

তথ্যসূত্র
---------

1. ↑  "কুয়েটের নতুন ভিসি প্রফেসর ড. কাজী সাজ্জাদ হোসেন"। *যুগান্তর*। ১৪ আগস্ট ২০১৮। সংগ্রহের তারিখ ৪ ডিসেম্বর ২০২১।
2. ↑  "কুয়েটের ভিসি প্রফেসর ড. কাজী সাজ্জাদ হোসেন"। *দৈনিক ইনকিলাব*। ১৪ আগস্ট ২০১৮। সংগ্রহের তারিখ ৪ ডিসেম্বর ২০২১।
**বিনঝাল** (**বিনঝ্বর** নামেও পরিচিত) হল মূলত ওড়িশা, ছত্তিশগড়, মধ্যপ্রদেশ, মহারাষ্ট্রের বহু জেলার এক দ্রাবিড় জাতিগোষ্ঠী। ২০১১ সালের আদমশুমারি অনুসারে তাদের জনসংখ্যা প্রায় ১৩৭,০৪০ জন ছিল। ভারত সরকার এই উপজাতিকে তফসিলি উপজাতি হিসাবে শ্রেণীবদ্ধ করেছে।

ব্যুৎপত্তি
----------

উপজাতির নামটির উৎস সম্পর্কে একাধিক কিংবদন্তি রয়েছে। এক জনশ্রুতি অনুসারে নামটি *বিন* এবং *ঝাল* শব্দ থেকে উদ্ভূত, যার অর্থ ঘাম ছাড়াই। বিনঝাল বা বিনঝ্বর নামটি বিন্ধ্য পর্বতমালা (এটি বিন্ধ্যাঞ্চল নামেও পরিচিত) থেকে উদ্ভূত হয়েছে এবং তারা তাদের পৃষ্ঠপোষক *বিন্ধ্যবাসিনী* দেবীর উপাসনা করে।

ইতিহাস
------

ঐতিহাসিকভাবে এই উপজাতি লড়াকু মনোভাবের জন্য পরিচিত। কথিত আছে যে এই উপজাতি চৌদ্দ শতকের চৌহান রাজবংশের রাজা রামাই দেবের মাকে আশ্রয় দিয়েছিল। পাইক বিদ্রোহের সময় তারা বীর সুরেন্দ্র সাই এবং মাধো সিংহয়ের পক্ষেও লড়াই করেছিল।

উপ বিভাগ সমূহ
-------------

বিনঝাল উপজাতি বনসাস নামে অনেকগুলি অসবর্ণ গোষ্ঠীতে বিভক্ত, যেগুলি হল আমরি, নাগ, খুসাল, ​​দুগুকে, কামাতি, মাহাইঙ্গা, বাঘা, মার্থি এন্ডজা, বেনতাকর, মাঝি ইত্যাদি। এগুলি আবার সূর্য নংশী, নাগ বংশী, হিলচিপ, চৌহান এবং রাজপুতের মতো পুরুষতান্ত্রিক বংশে বিভক্ত।

সংস্কৃতি
--------

বেশিরভাগ বিনঝাল পরিবার এককেন্দ্রিক। তারা পিতৃ বংশ এবং পৈতৃক বসবাস রীতি অনুসরণ করে। একই অসবর্ণ *বংশ*তে বিবাহ নিষিদ্ধ। একগামী বিবাহ এদের মধ্যে সাধারণ। আলোচনার মাধ্যমে বিবাহ এদের বিবাহের সবচেয়ে সাধারণ ধরন। তবে জ্ঞাতিভাই-বোনের বিবাহ, ছোট ভাইয়ের স্ত্রীকে বিবাহ, স্ত্রীর বোনকে বিবাহ, পালিয়ে গিয়ে বিবাহ এবং ধরে নিয়ে এসে বিবাহের অনুমতি রয়েছে। বিবাহ বিচ্ছেদ, বিধবার পুনর্বিবাহ ও বিচ্ছেদের পর পুনরায় বিবাহেরও অনুমতি রয়েছে। বরকে বধূর জন্য নগদে পণ দিতে হয়।
তারা মৃত্যুর পর দেহ কবরস্থ করে। তবে ধনীরা দাহকার্য করে।

তাদের কোনও ঐতিহ্যবাহী গ্রাম পরিষদ নেই। গ্রামের প্রবীণরা কেন্দ্রীয় বিরোধের সমাধান করে।
এই উপজাতি হিন্দু দেবদেবীদের পূজা করে। এরা সর্বপ্রাণবাদী বিশ্বাসকেও অনুসরণ করে।

আরো দেখুন
---------

* ভারতের আদিবাসী

তথ্যসূত্র
---------

1. 1 2 3 4  "Census of India Website : Office of the Registrar General & Census Commissioner, India"। *www.censusindia.gov.in*। Government of India। ৭ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৭।
2. 1 2 3 4  Danver, S.L. (২০১৫)। *Native Peoples of the World: An Encyclopedia of Groups, Cultures and Contemporary Issues: An Encyclopedia of Groups, Cultures and Contemporary Issues*। Taylor & Francis। পৃষ্ঠা 524। আইএসবিএন 978-1-31746400-6। সংগ্রহের তারিখ ২০১৯-১০-২৫।
3. 1 2 3 4 5 6  scstrti, scstrti। "Binjhal"। *Home*। সংগ্রহের তারিখ ২০১৯-১০-২৫।
4. ↑  O'malley, L.S.S. (২০০৭)। *Bengal District Gazetteer : Sambalpur* (ইংরেজি ভাষায়)। Concept Publishing Company। পৃষ্ঠা 27। আইএসবিএন 978-81-7268-139-5। সংগ্রহের তারিখ ২০১৯-১০-৩০।
5. ↑  O'malley, L.S.S. (২০০৭)। *Bengal District Gazetteer : Sambalpur* (ইংরেজি ভাষায়)। Concept Publishing Company। পৃষ্ঠা 79। আইএসবিএন 978-81-7268-139-5। সংগ্রহের তারিখ ২০১৯-১০-৩০।
6. ↑  O'malley, L.S.S. (২০০৭)। *Bengal District Gazetteer : Sambalpur* (ইংরেজি ভাষায়)। Concept Publishing Company। পৃষ্ঠা 77। আইএসবিএন 978-81-7268-139-5। সংগ্রহের তারিখ ২০১৯-১০-৩০।